Þingræður haldnar á Alþingi Íslendinga

Forseti (Gils Guðmundsson) : Mér hefur borist svo hljóðandi bréf: „Reykjavík, 21. apríl 1975. Guðmundur H. Garðarsson, 6. landsk. þm., hefur í dag ritað mér á þessa leið: „Þar sem ég er á förum til útlanda og mun því ekki geta sótt þingfundi á næstunni, leyfi ég mér að biðja um fjarvistarleyfi og með skírskotun til 138. gr. 1. um kosningar til Alþ. að óska þess, að 1. varamaður landsk. þm. Sjálfstfl., Ingiberg J. Hannesson sóknarprestur, taki sæti á Alþ. í fjarveru minni.“ Þetta er yður, herra forseti, hér með tilkynnt með ósk um, að þér látið fara fram í Sþ. rannsókn á kjörbréfi varamanns. Ragnhildur Helgadóttir, forseti Nd.“ Ég vil mælast til þess við hv. kjörbréfanefnd, að hún taki kjörbréf Ingibergs J. Hannessonar til athugunar. Verður nú gefið 7 mínútna fundarhlé eða til kl. 2.15, meðan rannsókn kjörbréfsins fer fram. - Fundarhlé



Herra forseti. Kjörbréfanefnd hefur athugað kjörbréf Ingibergs J. Hannessonar sóknarprests á Hvoli í Saurbæ í Dalasýslu, sem nú kemur til Alþ. í stað Guðmundar H. Garðarssonar, 6. landsk. þm., sem fengið hefur fjarvistarleyfi. Séra Ingiberg er 1. varamaður landsk. þm. Sjálfstfl. Kjörbréf hans er útgefið af landskjörsstjórn í Reykjavík 10. júlí 1974. N. leggur einróma til, að kosningin verði tekin gild og kjörbréfið samþykkt.

Landbrh. (Halldór E. Sigurðsson) : Herra forseti. Þegar hv. fyrirspyrjandi gerði hér grein fyrir fsp. sinni í Sþ. hafði mér ekki borist svar frá póst- og símamálastjórninni við fsp., en hafði ekki reiknað með að hún kæmist að vegna þess að niður yrðu felldar þær fsp. sem á undan voru. Þá gerði frsm. grein fyrir fsp. sinni Svar póst- og símamálastjórnarinnar, sem mér hefur borist, er á þessa leið: „Á fjárfestingaráætlun Pósts og síma fyrir árið 1975 er gert ráð fyrir byggingu 5 metrabylgjustöðva á Vestur- og Norðurlandi. Niðurskurður á fjárveitingu framkvæmda gæti haft áhrif á það hvort af þessari framkvæmd yrði. Hins vegar áætlar tæknideild Pósts og síma að hægt verði á þessu ári að setja upp eina stöð sem afgreidd yrði frá loftskeytastöðinni í Siglufirði. Til þess að þjónustusvæði stöðvarinnar verði sem stærst er ráðgert að hún verði staðsett í Grímsey og tengd Siglufirði með línu á radíófjölsímasambandi. Á árunum 1973 og 1974 voru neistar örbylgjustöðvar milli Blönduóss og Akureyrar og hafa sambönd við þessar stöðvar verið í prófun að undanförnu og reyndar í notkun að takmörkuðu leyti. Jafnframt hafa verið gerðar ráðstafanir til þess að hægt væri að tengja 30–60 línur áfram frá Blönduósi til Reykjavíkur um strengi og radíósambönd. Línur þessar verða að líkindum teknar í notkun á næstunni. Nú stendur einnig yfir bygging stöðvar í örbylgjukerfi milli Blönduóss og Reykjavíkur, og þegar þeim framkvæmdum verður lokið í byrjun næsta árs verður bægt að fjölga enn línum og þar að auki leggja niður helstu samböndin milli Reykjavíkur og Akureyrar. Er þess að vænta að bilanir og truflanir verði minni á hinum nýju samböndum: Þetta er svar við fsp. þessari og sé ég ekki ástæðu til þess að bæta neinu við.



Herra forseti. Ég leyfi mér að þakka hæstv. samgrh. fyrir svar við þessari fsp. Ég er ánægður með það, að mér skilst, að metrabylgjustöð fyrir Norðurland muni verða sett upp í ár og að unnið er að því að virkja talsímasamband á milli Norðurlands og Suðurlands. Ég vona að ekki verði dráttur á þessum framkvæmdum, þrátt fyrir að við lifum nú á erfiðum tímum og þurfum víða að skera niður, þá verði a. m. k. þessar framkvæmdir ekki meðal þess sem þarf að fresta.